SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Iveta Hermanovská,  Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 22. 10. - 23. 10.2014, Centre Albert Borschette building, room OD, rue Froissart 36,  Zasadnutie programového výboru Zdravie, demografické zmeny a kvalita života,   spôsob financovania – refundácia EK a CVTI SR. 
3.  Rámcový program pobytu:
23. 10. 2014
9:30	1. Introduction
	2. Approval of the draft agenda 
9:45	3. Call results single stage 2014 – CNECT
11:00	4. Update on other current issues 
•	CENTER-TBI HIP (5 min, CB)
•	Workshop on High performance computing in health research (5min CB)
•	European health forum Gastein
•	ICT proposers' day Florence
•	Growing the Silver Economy in Europe
•	SSH Workshop 'Health, Demographic Change and Wellbeing'
•	     3rd EIP AHA Conference of Partners - European Innovation Partnership on    
            Active and Healthy Ageing 
•	European Summit "Innovation for Active and Healthy Ageing" 
11:30	5. First results of HIPs ADITEC and Blueprint
12:30 – 13:30 Lunch break 
13:30	6. Scoping paper and strategic programming 2016/2017
16:30	7. Update on the Ebola emergency procedure
17:00	8. A.O.B.
17:30	End of the meeting

4.  Stručný priebeh rokovaní, resp.  študijného pobytu:
     Neformálne stretnutie členov Programového výboru 22. 10. 2014 bolo venované dokumentu „Scoping Paper“ pre Pracovný program 2016 – 2017 – identifikácii priorít jednotlivých krajín, synergiám v rámci H2020, príprave príspevkov jednotlivých krajín a diskusii týkajúcej sa evaluačných postupov hodnotenia projektov.           
    Na zasadnutí programového výboru boli delegáti informovaní o súčasných aktivitách uvedených v zasadnutí programu. Čo sa týka „ICT proposerś day“, ktorý sa uskutočnil v októbri vo Florencii, bol predložený návrh, aby v budúcnosti na toto podujate bola účasť hradená EK aj NCP v rámci oblasti Zdravie, demografické zmeny a kvalita života (v programe podujatia bolo 6 tém z oblasti Zdravie). Iniciatíva „Traumatic Brain Injury Research“ koordinuje klinický výskum celého spektra traumatických zranení mozgu a jej cieľom sú lepšie klinické výstupy a zníženie počtu traumatických zranení mozgu do roku 2020 pomocou objasnenia príčinných vzťahov medzi spôsobmi ošetrenia a klinickými výsledkami prostredníctvom CER (Comparative Effectiveness Research approach). Táto aktivita vyžaduje veľkú a detailnú databázu zranení a variability pacientov, harmonizáciu databáz údajov založením CDE (Common Data elements), ktorý umožní po prvýkrát  ako medzinárodný štandard integrovať obrovské komplexné súbory dát pacientov. V tejto iniciatíve participuje aj SR. Budúce podujatia: „Modernizing the public sector and boosting economoci growth through Innovation Procuremement“ 26. – 27. 11. 2014, Miláno, Taliansko, „Healthcare Innovation Procurement P2P-Borkerage Event, 12. 11. 2014, Dūsseldorf, Nemecko, „Ambient Assisted Living Forum“, September 2015, „Innovation for Active and Health Ageing“, 9. – 10. 3. 2015, workshop „Health, Demographic change and Wellbeing“, 11. 11. 2014, Brusel.
     Východiskový dokument „Scoping paper“ pre tvorbu pracovného programu (WP) na roky 2016 - 2017 bol vytvorený na základe návrhu členov Advisory Group z 19 krajín , vychádza zo skúseností z výziev WP 2014 a je predložený na pripomienkovanie jednotlivým krajínám . Strategickými témami v oblasti zdravia budú:
-	inovatívny prístup pre zdravé starnutie a personalizovanú medicínu
-	využitie potencionálnych technológií a malých a stredných podnikov v oblasti zdravotnej starostlivosti (IMI2, AAL2, SME – nástroj pre malé a stredné podniky)
-	podpora európskej a celosvetovej koordinácie v oblasti zdravia a výskume chorôb (napr. EDCTP 2, GLOPID)
Pre výzvy 2016 – 2017 bude pracovný program obsahovať jedinú výzvu „ Podpora zdravého starnutia a personalizovanej medicíny“ s nasledujúcimi tematickými okruhmi:
1. Starnutie: od začiatku vývoja až po starobu
-	pochopenie procesu starnutia
-	rozvoj kvantitatívnych a kvalitatívnych ukazovateľov a vyhodnotenie procesu starnutia
-	identifikácia podmienok pre zdravé a nezdravé starnutie
-	riešenia založené na IKT
2. Translačný výskum zameraný na molekulárnu charakteristiku chorôb a pacientov, cielenú prevenciu a terapeutické stratégie, vrátane aspektov súvisiacich s prostredím a zdravím
-	lepšia charakteristika chorôb a stratifikácie pacientov
-	prepojenie „ veľkých dát“ odvodených z príslušných odborov s fenotypmi a výsledkami dlhodobých údajov, validácia biomarkerov a diagnostika
-	klinické štúdie pre preventívne a terapeutické stratégie, porovnanie efektivity výskumu
-	prostredie a zdravie: pochopenie vplyvu životného prostredia na zdravie a choroby, podpora koordinovaného európskeho prístupu k biomonitoringu človeka,  
využitie "veľkých dát" na účely dohľadu, skríningu a identifikácie vysoko rizikových skupín pacientov a príčinných súvislostí ochorení
3. Zdravie obyvateľstva, podpora zdravia a udržateľné systémy zdravotníckej starostlivosti
-	podpora zdravia a kvality života na individuálnej a komunitnej úrovni: duševné poruchy - vývoj a validácia účinných intervencií, podpora zdravia a stratégií pre prevenciu chorôb, obezita, zdravie a výživa -  inovatívne prístupy v rámci hodnotového reťazca potravín
-	využitie inovácií v oblasti zdravia na  transformáciu zdravotníckych systémov a zlepšenie výsledkov v oblasti zdravia: využitie existujúcich výskumných poznatkov pre tvorbu politiky, zintenzívnenie inovácií a integrácia „veľkých dát“ s reálnymi dátami
4. Infekčné choroby
-	výskum vakcín, vrátane nových očkovacích látok alebo zlepšenie existujúcich, napríklad proti malárii, zanedbávaným infekčným ochoreniam a novým chorobám 
-	terapeuetiká vrátane protiinfekčných  
-	pochopenie interakcie hostiteľ-patogén, zdroje a cesty expozície, ako aj opatrenia na zmiernenie užívania jedného postupu
5. IKT pre zdravie
Aktivity na podporu malých a stredných podnikov
-	produkty a služby zamerané na dôstojné starnutie založené na otvorených platformách a mHealth
-	Active and Assisted Living Joint Programme 2 
Starnutie: od začiatku vývoja až po starobu
-	nové riešenia na báze IKT na podporu nezávislého života a aktívneho starnutia, napr. rozsiahly pilotný projekt „Smart Living Environments“spolupracujúci s ďalšími aktivitami H2020 týkajúcimi sa „Internet of Things“ (prepojenie jednoznačne identifikovateľných vstavaných výpočtových zariadení v rámci existujúcej infraštruktúry internetu)
-	zachovať nezávislosť a posilniť sociálne interakcie, mobilitu, funkčnosť a prínos pre spoločnosť,  kvalitu poskytovaných služieb
Vo výzvach 2016 – 2017 v rámci IKT pre zdravie bude podporená medzinárodná spolupráca s Japonskom a USA a budú rezonovať tieto témy:  ustanovenie dôkazov pre integráciu ICT riešení v národných zdravotníckych a opatrovateľských zariadeniach,  inovačné aktivity pre posúdenie IKT riešení, personalizovaná „in silico“ medicína a technológie pre modelovanie, integrácia heterogénnych zdrojov dát, E-health a digitálnu gramotnosť,  podpora integrovanej starostlivosti (verejné obstarávanie pre inovácie), evaluačné rámce pre hodnotenie prínosov, spolupráca v iných oblastiach H2020 (Big Data Internet of Things, Cybersecurity).
Účastníci zasadnutie programového výboru boli informovaní aj o výsledkoch výziev PHC – 2014 – Single stage. Pre výskum eboly EK alokovala  približne 30 mil. Eur a plánuje zriadiť pracovnú skupinu pre túto problematiku.  

5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí programového výboru. Predložiť expertnej skupine „Scoping paper“ na pripomienkovanie. 
6.   Prehľad prinesenej dokumentácie a miesto jej uloženia
Prezentácie z programového výboru sú dostupné v databáze EK CIRCABC.
7.   Osobitne vyhodnotený očakávaný prínos ZPC
Neformálne stretnutie členov programového výboru, kde boli dohodnuté spoločné stanoviská 
a postupy k jednotlivým otázkam prerokovávaným na programovom výbore. Účasť na tvorbe 

hlavného dokumentu, z ktorého bude vychádzať Pracovný program na roky 2016 – 2017.
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 4. 11. 2014
								
Správu schválil:  prof. RNDr. Ján TURŇA, CSc., generálny riaditeľ  ......................................